Diari Oficial de la Generalitat Valenciana


Sumari del DOGV 8909, del 21-09-2020 (2020/7543)

RESOLUCIÓ de 17 de setembre de 2020, de la directora general de Treball, Benestar i Seguretat Laboral, per la qual es concedeixen set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral, i dels serveis territorials de Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8909

Data del DOGV
:   21-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7543


Data del document
:   17-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 17 de setembre de 2020, de la directora general de Treball, Benestar i Seguretat Laboral, per la qual es concedeixen set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral, i dels serveis territorials de Treball. [2020/7543]  
  
Per mitjà de l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, es van aprovar les bases reguladores per a la concessió de beques per a la realització de pràctiques professionals en els centres directius de l'esmentada conselleria (DOGV 8191, 15.12.2017).  
Mitjançant la Resolució de 27 de febrer de 2020, de la Conselleria d'Economia Sostenible, Sectors Productius, Comerç i Treball, es van convocar set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral, i dels serveis territorials de Treball: quatre en les dependències de la Direcció General de Treball, Benestar i Seguretat Laboral i del Servei Territorial de Treball de València, dos per a les dependències dels Serveis Territorials de Treball d'Alacant i una en les dependències dels Serveis Territorials de Treball de Castelló de la Plana (DOGV 8755, 05.03.2020).  
  
En aquesta resolució de convocatòria, el desglossament per anualitats dels imports màxims de subvenció per a l'any 2020 es va calcular tenint en compte que la previsió de l'inici de començament de l'exercici de les pràctiques professionals era per a l'1 de juny de 2020, i es van estimar uns imports de 54.659,50 euros per a l'any 2020 i 39.042,50 euros per a l'any 2021, condicionat en aquest cas a l'existència de crèdit adequat i suficient en els pressupostos de l'exercici corresponent.  
No obstant això, el Reial decret 463/2020, de 14 de març, pel qual es va declarar l'estat d'alarma per a la gestió de la situació de crisi sanitària ocasionada per la Covid-19, va establir una suspensió general dels terminis dels procediments administratius en la seua disposició addicional tercera que, com a conseqüència, ha portat a un retard en la tramitació administrativa del procediment de concessió de les beques que, al seu torn, ha retardat el començament d'aquestes fins al dia 1 d'octubre de 2020 i, en conseqüència, s'han hagut de reajustar les anualitats previstes en l'esmentada Resolució de 27 de febrer de 2020.  
Per al procés d'avaluació i selecció es constitueix la comissió avaluadora segons el que es preveu en l'article 7 de l'Ordre 22/2017 i en l'apartat 9 de la Resolució de 27 de febrer de 2020.  
La comissió avaluadora, després de l'estudi de totes les sol·licituds presentades i de l'aplicació del barem establit en l'article 8 de l'Ordre 22/2017 esmentada i en l'apartat 8 de la Resolució de convocatòria de 27 de febrer de 2020, sense que s'hagen rebut al·legacions al llarg del procediment i, efectuades les entrevistes personals, en la seua sessió de 14 de juliol de 2020 efectua la corresponent proposta motivada de resolució, en els termes establits en l'article 12.5 de l'Ordre 22/2017.  
  
De conformitat amb el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques i, d'acord amb el que s'estableix en l'apartat 9.3 de la Resolució de 27 de febrer de 2020, de convocatòria de les beques, resolc:  
  
Primer  
1. Adjudicar les set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral, i dels serveis territorials de Treball, que es finançaran amb càrrec a l'aplicació pressupostària 52.76.19.088.19.2, línia de subvenció S0530000, de la Llei 10/2019, de 27 de desembre, de pressupostos de la Generalitat per a l'exercici 2020, i l'equivalent en el pressupost de la Generalitat per a 2021, en aquest últim cas, condicionat a l'existència de crèdit adequat i suficient, segons el següent desglossament d'anualitats:  
- Import any 2020: 23.425,50 euros.  
- Import any 2021: 70.276,50 euros.  
2. Adjudicar en favor de les persones candidates que han obtingut majors puntuacions en cada modalitat de beques, i les beneficiàries són les següents:  
Segon  
Constituir una bossa de reserva, per a cadascuna de les modalitats de les beques, prioritzada per ordre decreixent de puntuació, per a cobrir les vacants que es puguen produir, durant el període de duració d'aquestes, amb les següents persones candidates admeses que no han resultat beneficiàries:  
  
Modalitat 4 beques Diplomatura en Relacions Laborals, Llicenciatura en Ciències del Treball o Grau en Relacions Laborals i Recursos Humans en Direcció General de Treball i Servei Territorial de Treball de València:  
  
Cognoms i nom NIF/NIE Puntuació total definitiva  
LOPEZ GONZALEZ, SAIDA CAROLINA \*\*\*5028\*\* 17,33  
MONTAGUD CASTELLS, ANJARA \*\*\*8830\*\* 15,00  
  
  
Modalitat 2 beques Diplomatura en Relacions Laborals, Llicenciatura en Ciències del Treball o Grau en Relacions Laborals i Recursos Humans en el Servei Territorial de Treball d'Alacant:  
  
Cognoms i nom NIF/NIE Puntuació total definitiva  
NIÑO ESPINOSA, SERGI \*\*\*7215\*\* 15,63  
DELTELL NAVARRO, IRENE \*\*\*7579\*\* 14,06  
  
  
  
Modalitat 1 beca Diplomatura en Relacions Laborals, Llicenciatura en Ciències del Treball o Grau en Relacions Laborals i Recursos Humans en el Servei Territorial de Treball de Castelló:  
  
Cognoms i nom NIF/NIE Puntuació total definitiva  
IBAÑEZ FELIU, AMALIA \*\*\*8655\*\* 18,37  
  
  
  
Tercer  
Desestimar les sol·licituds de beques que s'indiquen a continuació pels motius que s'especifiquen:  
Quart  
Considerar desistides les sol·licituds de beques que es relacionen:  
Cinqué  
El període de duració de les set beques per a la realització de pràctiques professionals en matèria de treball i relacions laborals, serà de 12 mesos, que començarà el dia 1 d'octubre de 2020 i finalitzarà el 30 de setembre de 2021. El període inicial de les beques podrà prorrogar-se, sense necessitat de nova convocatòria, per un període màxim de dotze mesos addicionals, sempre que existisca disponibilitat pressupostària adequada i suficient i el desenvolupament de l'activitat que s'estiga efectuant així ho requerisca o aconselle.  
  
Sisé  
Les pràctiques professionals corresponents a les ciutats d'Alacant i Castelló de la Plana s'exerciran en els serveis territorials de Treball, i les corresponents a la ciutat de València, dues en les diferents unitats administratives de la Direcció General de Treball, Benestar Laboral i les altres dues, en els serveis territorials, unitats que assumiran la direcció tècnica, la supervisió i la tutoria de les persones beneficiàries, juntament amb la Subdirecció General de Relacions Laborals, d'acord amb el que s'estableix en l'article 14 de l'ordre 22/2017.  
  
  
Seté  
La publicitat de la present resolució produirà els efectes de notificació, de conformitat amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 17 de setembre de 2020.- La directora general de Treball, Benestar i Seguretat Laboral: Elvira Róndenas Sancho.